CELEX: C2006/294/22
Language: sl
Date: 2006-12-02 00:00:00
Title: Zadeva C-140/05: Sodba Sodišča (drugi senat) z dne 5. oktobra 2006 (predlog za sprejetje predhodne odločbe Unabhängiger Finanzsenat, Außenstelle Klagenfurt — Avstrija) — Amalia Valesko proti Zollamt Klagenfurt (Akt o pristopu k Evropski uniji — Prehodni ukrepi — Priloga XIII — Obdavčenje — Cigarete iz Slovenije — Uvoz na avstrijsko ozemlje v osebni prtljagi potnikov — Oprostitev trošarine, omejena na določene količine — Možnost ohraniti količinske omejitve, ki se uporabljajo za uvoz iz tretjih držav — Direktiva 69/169/EGS)

2.12.2006   
            
            
               SL
            
            
               Uradni list Evropske unije
            
            
               C 294/13
            
         Sodba Sodišča (drugi senat) z dne 5. oktobra 2006 (predlog za sprejetje predhodne odločbe Unabhängiger Finanzsenat, Außenstelle Klagenfurt — Avstrija) — Amalia Valesko proti Zollamt Klagenfurt
   (Zadeva C-140/05) (1)
   
   (Akt o pristopu k Evropski uniji - Prehodni ukrepi - Priloga XIII - Obdavčenje - Cigarete iz Slovenije - Uvoz na avstrijsko ozemlje v osebni prtljagi potnikov - Oprostitev trošarine, omejena na določene količine - Možnost ohraniti količinske omejitve, ki se uporabljajo za uvoz iz tretjih držav - Direktiva 69/169/EGS)
   (2006/C 294/22)
   Jezik postopka: nemščina
   Predložitveno sodišče
   Unabhängiger Finanzsenat, Außenstelle Klagenfurt
   Stranki v postopku v glavni stvari
   
      Tožeča stranka: Amalia Valesko
   
      Tožena stranka: Zollamt Klagenfurt
   Predmet
   Predlog za sprejetje predhodne odločbe — Unabhängiger Finanzsenat, Außenstelle Klagenfurt — Razlaga členov 23 ES, 25 ES in 26 ES ter Priloge XIII (Seznam iz člena 24 Akta o pristopu: Slovenija), točka 6(2) (Obdavčenje), k Aktu o pogojih pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike in prilagoditvah Pogodb, na katerih temelji Evropska unija (UL L 236, str. 906) — Države članice med prehodnim obdobjem ohranijo enake količinske omejitve za vnos cigaret iz Slovenije na njihovo ozemlje, ne da bi se plačala dodatna trošarina, kot so tiste, ki se uporabijo za uvoz cigaret iz tretjih držav — Omejitev količine, ki jo lahko vnese posaemznik, ki ima prebivališče na nacionalnem ozemlju, bolj stroga, kot tista, ki je določena za večino tretjih držav
   Izrek
   
               1)
            
            
               Točko 6(2) Priloge XIII k Aktu o pogojih pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike in prilagoditvah Pogodb, na katerih temelji Evropska unija, je treba razlagati tako, da ne nasprotuje temu, da Republika Avstrija kot prehodni ukrep ohrani zakonodajo, ki določa oprostitev trošarine, omejeno na 25 kosov za cigarete iz Slovenije, ki se jih prinese na ozemlje Republike Avstrije v osebni prtljagi potnikov, ki imajo prebivališče v tej državi članici in ki vstopijo neposredno na to ozemlje čez kopensko mejo ali preko celinskih voda te države članice.
            
         
               2)
            
            
               Člene 23 ES, 25 ES in 26 ES je treba razlagati tako, da ne nasprotujejo nacionalni zakonodaji, kot je ta iz postopka v glavni stvari, na podlagi katere je oprostitev trošarine za cigarete, uvožene v osebni prtljagi potnikov, omejena na 25 kosov ob vstopu na ozemlje Republike Avstrije iz določenih drugih držav članic, zlasti iz Republike Slovenije, kljub okoliščini, da se po zadnji širitvi Unije ta zmanjšana oprostitev ne nanaša več na nobeno tretjo državo, razen švicarsko prostocarinsko območje Samnauntal, pri čemer se pri uvozu cigaret iz tretjih držav na splošno priznava oprostitev 200 kosov.
            
         
      (1)  UL C 143, 11.6.2005.